cyanic-selkie/wikianc huggingface dataset:
ডিজিটাল নিরাপত্তা এজেন্সি
ডিজিটাল নিরাপত্তা এজেন্সি বাংলাদেশ সরকারের একটি নিয়ন্ত্রক সংস্থা যা বাংলাদেশের ডিজিটাল নিরাপত্তা নিশ্চিতকরণের লক্ষ্যে কাজ করে। আবু সাঈদ মো: কামরুজ্জামান সংস্থাটির মহাপরিচালক। এটি ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্য ও যোগাযোগ প্রযুক্তি বিভাগের অর্ন্তগত।
ইতিহাস
বাংলাদেশের ডিজিটাল নিরাপত্তা নিশ্চিতকরণের লক্ষ্যে ডিজিটাল নিরাপত্তা আইন ২০১৮-এর ৫ ধারার বিধান অনুসারে ২০১৮ সালের ৫ ডিসেম্বর সরকার ডিজিটাল নিরাপত্তা এজেন্সি গঠন করে। তবে সংস্থাটি এর কার্যক্রম শুরু করে ২০১৯ সালে। মোহাম্মদ সাঈদ নূর আলম ছিলেন সংস্থাটির প্রথম মহাপরিচালক। বিভিন্ন সংস্থা সমূহের মধ্যে সমন্বয়সাধন, আঞ্চলিক ও আন্তর্জাতিক সহযোগীতা প্রদান এবং সাইবার ঝুঁকি ও হুমকি সমূহের বিষয়ে সংশ্লিষ্ট সকলকে সতর্কীকরণ ও  প্রতিকারমূলক ব্যবস্থা গ্রহণের  মাধ্যমে দেশের সাইবার স্পেস  এবং প্রয়োজনীয় ও অপরিহার্য সেবাসমূহের ডিজিটাল নিরাপত্তা নিশ্চিতকরণই লক্ষে সংস্থাটি কাজ করে।
উচ্চশিক্ষায়তনিক গবেষণা সাময়িকী
থাম্ব|300px|কয়েকটি পর্যালোচিত উচ্চশিক্ষায়তনিক গবেষণা সাময়িকী, ছবির সাময়িকীগুলি [[অর্থনীতি সম্পর্কিত]]
উচ্চশিক্ষায়তনিক গবেষণা সাময়িকী হল এক ধরনের পাক্ষিক প্রকাশনা, যেখানে নির্দিষ্ট শিক্ষা বিষয়ক পাণ্ডিত্যপূর্ণ রচনা প্রকাশিত হয়ে থাকে। উচ্চশিক্ষায়তনিক গবেষণা সাময়িকীগুলি স্থায়ী ও স্বচ্ছ ফোরাম হিসেবে বিভিন্ন গবেষণা উপস্থাপনা, নিরীক্ষণ ও আলোচনা করে থাকে। এদের বেশিরভাগই অভিজ্ঞদের দ্বারা পর্যালোচিত ও একাধিক গবেষণায় উল্লেখিত। বিষয়বস্তুগুলো সাধারণত এমন নিবন্ধের আকৃতি ধারণ করে, যা মৌলিক গবেষণা, নিবন্ধ পর্যালোচনা বা বই পর্যালোচনা উপস্থাপন করে। ফিলোসফিক্যাল ট্রানজেকশন্স অব দ্য রয়্যাল সোসাইটির প্রথম সম্পাদক হেনরি ওল্ডেনবার্গের মতে, উচ্চশিক্ষায়তনিক গবেষণা সাময়িকীর উদ্দেশ্য হল গবেষকদের এমন একটি স্থান দেওয়া যেখানে তারা "একে অপরের সাথে নিরপেক্ষভাবে জ্ঞান আদান-প্রদান করতে পারে, এবং নিজেদের স্বাভাবিক জ্ঞানের বিস্তৃত কৌশলে অবদান রাখতে পারে এবং সকল দার্শনিক কলা ও বিজ্ঞানকে নিখুঁত করতে পারে।"
"উচ্চশিক্ষায়তনিক গবেষণা সাময়িকী" শব্দগুচ্ছ সকল শাখার পাণ্ডিত্যপূর্ণ প্রকাশনার ক্ষেত্রে প্রযোজ্য; এই নিবন্ধগুলিতে যেসকল বিষয় আলোচনা করা হয় তা সকল উচ্চশিক্ষায়তনিক শাখার সাময়িকীতে আলোচিত হয়। বৈজ্ঞানিক সাময়িকীগুলি, পরিমাণগত সামাজিক বিজ্ঞানের গবেষণা সাময়িকীগুলি এবং মানবিক শাখা ও গুণগত সামাজিক বিজ্ঞানের গবেষনা সাময়িকীগুলি আকার ও কার্যাবলি অনুযায়ী ভিন্ন হয়ে থাকে; তাদের নির্দিষ্ট দিকগুলি পৃথকভাবে আলোচনা করা হয়েছে।
ইউরোপ তথা পাশ্চাত্যের ইতিহাসের সর্বপ্রথম উচ্চশিক্ষায়তনিক গবেষণা সাময়িকী ছিল ফ্রান্সে প্রকাশিত জুর্নাল দে সাভঁ ("পণ্ডিতদের গবেষণা সাময়িকী"; জানুয়ারি ১৬৬৫), এর কিছু পরে ইংল্যান্ডে ফিলোসফিক্যাল ট্রানজেকশন্স অব দ্য রয়্যাল সোসাইটি (মার্চ ১৬৬৫) ও মেমোয়ার দ্য লাকাদেমি দ্য সিয়ঁস (১৬৬৬) প্রকাশিত হয়। প্রথম পূর্ণ বিশেষজ্ঞদের দ্বারা পর্যালোচিত গবেষণা সাময়িকী ছিল মেডিক্যাল এসেস অ্যান্ড অবজারভেশন্স (১৭৭৩)।
ইতিহাস
thumb|right|page=60|ফিলোসফিক্যাল ট্রানজেকশন্স-এর [[:s:Philosophical Transactions/Volume 1/Number 4#56|১৬৬৫ সালের একটি নিবন্ধ থেকে আদ্রিয়েন ওজু'র "A TABLE of the Apertures of Object-Glasses"]] ফ্রঁসোয়া ওদ দ্য মেজেরাই ১৬৬৩ সালে পণ্ডিতদের সভায় কি ঘটছে তা জানানোর উদ্দেশ্যে প্রকাশিত সাময়িকীর ধারণা প্রথম নিয়ে আসেন। এই উদ্দেশ্যে জুর্নাল লিতেরের জেনেরাল প্রকাশিত হয়, কিন্তু উদ্দেশ্য পূরণ হয়নি। মানবতাবাদী পণ্ডিত দ্যনি দ্য সালো ("সিওর দ্য হেদুভিল" ছদ্মনামে) ও মুদ্রক জঁ ক্যুসোঁ মাজেরাইয়ের ধারণাটি গ্রহণ করেন এবং জুর্নাল দে সাভঁ প্রতিষ্ঠা করতে ১৬৬৪ সালের ৮ই আগস্ট রাজা চতুর্দশ লুইয়ের নিকট থেকে রাজকীয় সুবিধা গ্রহণ করেন। এই সাময়িকীর প্রথম সংখ্যা প্রকাশিত ১৬৬৫ সালের ৫ই জানুয়ারি। এর লক্ষ্য ছিল পণ্ডিত ব্যক্তিবর্গ এবং এর প্রধান চারটি উদ্দেশ্য ছিল:
এর কিছুদিন পরই রয়্যাল সোসাইটি ১৬৬৫ সালের মার্চ মাসে ফিলোসফিক্যাল ট্রানজেকশন্স অব দ্য রয়্যাল সোসাইটি এবং আকাদেমি দে সিয়ঁস ১৬৬৬ সালে মেমোয়ার দ্য লাকাদেমি দে সিয়ঁস প্রতিষ্ঠা করে, যা বৈজ্ঞানিক যোগাযোগের দিকে আরও দৃষ্টি দেয়। অষ্টাদশ শতাব্দীর শেষভাগে প্রায় ৫০০ এমন সাময়িকী প্রকাশিত হয়, যার অধিকাংশ প্রকাশিত হয় জার্মানি (৩০৪টি), ফ্রান্স (৫৩টি) ও ইংল্যান্ড (৩৪টি) থেকে। এইরকম কয়েকটি প্রকাশনা, বিশেষ করে জার্মান সাময়িকী, স্বল্পকাল স্থায়ী হয় (পাঁচ বছরেরও কম সময়)। এ.জে. মিডোস ধারণা করেন ১৯৫০ সালের মধ্যে সাময়িকীর বিস্তার ১০,০০০ এ এবং ১৯৮৭ সালে ৭১,০০০ এ পৌঁছায়। যাই হোক, মাইকেল মেব বলেন এই ধারণা পাণ্ডিত্যপূর্ণ প্রকাশনার সংজ্ঞা অনুযায়ী ভিন্ন হতে পারে, কিন্তু এই বৃদ্ধি সময়ের ব্যবধানে ধারাবাহিকভাবে বাড়তে থাকে, ১৮০০ থেকে ২০০৩ সাল পর্যন্ত গড় বৃদ্ধি ছিল ৩.৪৬%।
১৭৩৩ সালে মেডিক্যাল সোসাইটি অব এডিনবরা মেডিক্যাল এসেস অ্যান্ড অবজারভেশন্স চালু করে, যেটি ছিল প্রথম অভিজ্ঞদের দ্বারা পর্যালোচিত সাময়িকী। অভিজ্ঞদের দ্বারা পর্যালোচনা শুরু হয় সাময়িকীর গুণগত মান ও কোথাও পেশ করার প্রাসঙ্গিকতা বৃদ্ধির জন্য। উচ্চশিক্ষায়তনিক গবেষণা সাময়িকীর ইতিহাসে আরও কয়েকটি গুরুত্বপূর্ণ বিষয় ছিল নেচার (১৮৬৯) ও সায়েন্স (১৮৮০) সাময়িকী চালু, ১৯৯০ সালে প্রথম অনলাইন সাময়িকী পোস্টমডার্ন কালচার চালু, একটি সাময়িকীতে প্রকাশনার পূর্বে প্রাকমুদ্রণের বিতরণের জন্য ১৯৯১ সালে আর্কাইভ প্রতিষ্ঠা, এবং ২০০৬ সালে প্রথম মেগাসাময়িকী পিএলওএস ওয়ান চালু।
পাণ্ডিত্যপূর্ণ নিবন্ধ
শিক্ষা সংক্রান্ত দুই ধরনের নিবন্ধ বা রচনা রয়েছে - অনুরোধমূলক ও অযাচিত। অনুরোধমূলক নিবন্ধের ক্ষেত্রে কাউকে সরাসরি যোগাযোগ বা সাধারণ বিজ্ঞপ্তির মাধ্যমে তার কাজ নিবেদন করতে আমন্ত্রণ জানানো হয়, অন্যদিকে অযাচিত নিবন্ধের ক্ষেত্রে কোন ব্যক্তি সম্ভাব্য কোন রচনা সরাসরি অনুরোধ ব্যতীতই নিবেদন করে থাকেন। নিবন্ধ নিবেদনের পর সম্পাদক তা প্রত্যাখ্যান করবেন নাকি অভিজ্ঞদের দ্বারা পর্যালোচনা করবেন সে ব্যাপারে সিদ্ধান্ত নেন। দ্বিতীয় ক্ষেত্রে সম্পাদক ভিন্ন অন্যান্য পণ্ডিতদের নিকট পর্যালোচনার জন্য পাঠানো হয়, যাদের তথ্য গোপন রাখা হয়। প্রত্যেকটি সাময়িকীর সম্পাদকীয় নীতি অনুসারে অভিজ্ঞ পর্যালোচকদের সংখ্যা ভিন্ন হতে পারে, তবে সাধারণত দুইয়ের কম নয় এবং তিন বা তারও অধিক হতে পারে। নিবন্ধের বিষয়ের উপর অভিজ্ঞগণ সাময়িকীর সূচিপত্র, ধরন, ও অন্যান্য উপাদানের উপর প্রতিবেদন তৈরি করেন, যা সম্পাদকের প্রকাশনার সিদ্ধান্তে ভূমিকা পালন করে। যদিও এই প্রতিবেদনসমূহ সাধারণত গোপনীয় থাকে, কয়েকটি সাময়িকী ও প্রকাশক জনসমর্থিত পর্যালোচনাও গ্রহণ করে থাকে। প্রকাশক হয় নিবন্ধটি প্রত্যাখ্যান করেন, নয়ত পুনর্পাঠ বা পুনর্নিবেদনের আহ্বান জানান, অথবা নিবন্ধটি প্রকাশের জন্য তা গ্রহণ করেন। গৃহীত নিবন্ধও প্রায়ই মুদ্রণের পূর্বে সাময়িকীর সম্পাদকীয় ব্যক্তিদের দ্বারা পুনঃসম্পাদনা হয়ে থাকে। অভিজ্ঞদের দ্বারা পর্যালোচনা কয়েক সপ্তাহ থেকে কয়েক মাস লাগতে পারে।
উচ্চশিক্ষায়তনিক গবেষণা সাময়িকীর তালিকা
সাময়িকী সংক্রান্ত বিশদ তথ্য প্রদানকারী বৃহত্তম তথ্যমালা হল উলরিখস গ্লোবাল সিরিয়ালস ডিরেকটরি। সাময়িকী সংক্রান্ত বিশদ তথ্য প্রদানকারী অন্যান্য তথ্যমালাসমূহ হল মডার্ন ল্যাঙ্গুয়েজ অ্যাসোসিয়েশন ডিরেকটরি অব পিরিয়ডিক্যালস ও জিনেমিক্‌স জার্নালসিক। সাময়িকী হোস্টিংকারী ওয়েবসাইটসমূহ, তথা প্রজেক্ট মিউজ, জেস্টর, পাবমেড, ইনজেন্টা ওয়েব অব সায়েন্স, ও ইনফর্মাওয়ার্ল্ডও সাময়িকীর তালিকা প্রদান করে থাকে। কয়েকটি সাইট সাময়িকীসমূহ মূল্যায়ন করে এবং সম্পর্কিত তথ্য প্রদান করে যেমন - একটি নিবন্ধ পর্যালোচনা করতে একটি সাময়িকীর কত সময় লাগে এবং সাময়িকীটিতে কোন ধরনের নিবন্ধ প্রকাশিত হয়।
হিসপার নদী
হিসপার নদী হিস্পার হিমবাহের গলিত জল থেকে তৈরি, পাকিস্তানের গিলগিট-বালতিস্তানের কারাকোরাম পর্বতে অবস্থিত একটি ৪৯ কিমি দীর্ঘ হিমবাহ। হিসপার হিমবাহ এবং নদী উভয়ই উত্তর-পশ্চিম দিকে প্রবাহিত হয়, হিসপার, হোপার এবং নাগর (নাগির) গ্রামের মধ্য দিয়ে হুনজা উপত্যকায় হুনজা নদীর সাথে শেষ পর্যন্ত মিলিত হয়েছে। রাস্তার অবস্থা খুব ভালো থাকলে দর্শনীয়, সবচেয়ে খারাপ অবস্থায় বিশ্বাসঘাতক। আগস্ট ২০০৬-এ, হিসপার গ্রামের নীচে একটি সেতুর নিন্দা করা হয়েছিল এবং হুনজা নদী সঙ্গমস্থলে রাস্তাটি ধুয়ে গিয়েছিল, ফলে কিছু মাসের জন্য পুরো উপত্যকায় সমস্ত যানবাহনের প্রবেশ বন্ধ ছিল।
ভোমরাদহ ইউনিয়ন
ভোমরাদহ ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৪৯.৮৮ কিমি২ (১৯.২৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৫৫৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
ময়ূর বিহার এক্সটেনশন মেট্রো স্টেশন
ময়ূর বিহার এক্সটেনশন মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের ময়ূর বিহার ফেজ ১ এক্সটেনশনে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে স্টেট ব্যাংক অব ইন্ডিয়া ও কানাড়া ব্যাংকের এটিএম পরিষেবা উপলব্ধ, এছাড়াও এখানে রয়েছে শপিং মল।
মহাসিং নদী
প্রবাহ
মহাসিং নদী সুনামগঞ্জ জেলার দোয়ারাবাজার উপজেলার পাগলা ইউনিয়নের বিল থেকে উৎপত্তি লাভ করেছে এবং কামারখালী নদীতে পতিত হয়েছে।
নেপচুনের বলয়
নেপচুনের বলয় (ইংরেজি: Rings of Neptune) মুখ্যত পাঁচটি প্রধান বলয় দ্বারা গঠিত। প্যারিস মানমন্দিরের অঁদ্রে ব্রাহিক ও ব্রুনো সিকার্ডি প্রস্তাবিত একটি পর্যবেক্ষণ কর্মসূচি সম্পাদনা কালে ১৯৮৪ সালের ২২ জুলাই চিলির লা সিল্লা মানমন্দিরে প্যাট্রিক বুকে, রেইনল্ড হাফনার ও জ্যঁ ম্যানফ্রয়েড এবং সেরো টোলোলো আন্তঃআমেরিকান মানমন্দিরে উইলিয়াম হুবার্ডের নেতৃত্বাধীন একটি কর্মসূচির জন্য এফ. বিলাস ও এল. –আর. এলিসিয়ার এই বলয়গুলি ("বৃত্তের চাপ" হিসেবে) প্রথম আবিষ্কার করেন। এরপর ১৯৮৯ সালে ভয়েজার ২ মহাকাশযানটি এগুলির আলোকচিত্র গ্রহণ করে। এই বলয়গুলি ঘনতম অংশগুলি শনির সি বলয় ও ক্যাসিনি বিভাগের মতো প্রধান বলয়গুলির কম ঘন অংশগুলির সঙ্গে তুলনীয়। কিন্তু নেপচুনের বলয় মণ্ডলীটি বেশ ক্ষীণ, অস্পষ্ট ও ধূলিময়, যার সঙ্গে বৃহস্পতির বলয়গুলির সাদৃশ্যই বেশি। নেপচুনের বলয়গুলির নামকরণ করা হয়েছে যে জ্যোতির্বিজ্ঞানীরা এই গ্রহ পর্যালোচনার ক্ষেত্রে উল্লেখযোগ্য অবদান রেখেছেন তাঁদের নামানুসারে: গালে, ল্য ভেরিয়ে, লেসেল, আরাগো ও অ্যাডামস। এছাড়া নেপচুনের উপগ্রহ গ্যালাটিয়ার কক্ষপথের সমস্থানিক একটি অস্পষ্ট অনামাঙ্কিত বলয়েরও অস্তিত্ব রয়েছে। আবার নেয়্যাড, থাল্যাসা ও ডেসপাইনা এই তিনটি প্রাকৃতিক উপগ্রহ বলয়গুলির মধ্যবর্তী অংশ ধরে নেপচুনকে প্রদক্ষিণ করছে।
নেপচুনের বলয়গুলি অত্যন্ত অন্ধকার বস্তুসমূহ দ্বারা গঠিত। এগুলি সম্ভবত বিকিরণের প্রক্রিয়াজাত জৈব যৌগ, যেমনটি ইউরেনাসের বলয়গুলির ক্ষেত্রে দেখা যায়। নেপচুনের বলয়গুলিতে ধূলির অনুপাত (২০ থেকে ৭০ শতাংশ) অধিক, অন্যদিকে এগুলির আলোক গভীরতা নিম্ন থেকে মাঝারি (০.১-এরও কম)। স্বতন্ত্রভাবে অ্যাডামস বলয়টির মধ্যে রয়েছে পাঁচটি পৃথক বৃত্তচাপ, যেগুলির নাম ফ্রাতের্নিতে, এগালিতে ১ ও ২, লিবের্তে ও কারেজ। বৃত্তচাপগুলি কক্ষীয় দ্রাঘিমার একটি সংকীর্ণ স্তর দখল করে রয়েছে এবং এগুলি উল্লেখযোগ্যভাবে সুস্থিত। ১৯৮০ সালে প্রাথমিক শনাক্তকরনের পর তার পরিবর্তন সামান্যই ঘটেছে। বৃত্তচাপগুলি কীভাবে সুস্থিত রয়েছে তা নিয়ে বিতর্ক রয়েছে। যদিও এগুলির সুস্থিত অবস্থাটিকে সম্ভবত অ্যাডামস বলয় ও সেটির অভ্যন্তরীণ রাখালিয়া উপগ্রহ গ্যালাটিয়ার মধ্যবর্তী অনুরণন-সংক্রান্ত পারস্পরিক ক্রিয়া-প্রতিক্রিয়ার সঙ্গে সম্পর্কযুক্ত বলে মনে করা হয়।
আবিষ্কার ও পর্যবেক্ষণ
১৯৮০-এর দশকে ইউরেনাসের তুলনায় নেপচুনের ক্ষেত্রে গুরুত্বপূর্ণ অদৃশ্যকরণের ঘটনা কমই ঘটেছিল। কারণ, এই সময়টিতে ইউরেনাসই আকাশগঙ্গার অধিকতর নিকটে অবস্থান করছিল এবং সেই কারণে নক্ষত্রের একটি ঘনতর ক্ষেত্রের প্রেক্ষাপটে সঞ্চরণশীল ছিল। নেপচুনের পরবর্তী অদৃশ্যকরণের ঘটনাটি ঘটেছিল ১৯৮৩ সালের ১২ সেপ্টেম্বর। এই ঘটনাটির ফলে একটি বলয়ের সম্ভাব্য শনাক্তকরণ সম্ভবপর হয়। যদিও পৃথিবী-ভিত্তিক ফলাফলগুলি সিদ্ধান্তমূলক ছিল না। পরবর্তী ছয় বছরে প্রায় ৫০টি অন্যান্য অদৃশ্যকরণ পর্যবেক্ষিত হলেও সেগুলির মাত্র এক-তৃতীয়াংশই ইতিবাচক ফলদায়ী হয়। নেপচুনের চারপাশে কিছু একটার (সম্ভবত অসম্পূর্ণ বৃত্তচাপসমূহ) উপস্থিতি অনুমান করা গিয়েছিল, কিন্তু বলয় মণ্ডলীর বৈশিষ্ট্যগুলি রহস্যই থেকে যায়। ভয়েজার ২ মহাকাশযানটি ১৯৮৯ সালের ফ্লাইবাইয়ের সময় নেপচুনীয় বলয়ের আবিষ্কারে নির্ণায়ক ভূমিকা গ্রহণ করে। সেই বছর ২৫ অগস্ট তারিখে গ্রহটির বায়ুমণ্ডলের উপর দিয়ে উড়ে যাওয়া এই মহাকাশযানটিই প্রথম নিশ্চিত করে যে, ইতিপূর্ব পর্যবেক্ষিত আকস্মিক অদৃশ্যকরণের ঘটনাগুলি বাস্তবিকই অ্যাডামস বলয়ের (নিচে দেখুন) মধ্যবর্তী বৃত্তচাপগুলির অস্তিত্বের ফলে সম্ভব হয়েছিল। ভয়েজার ফ্লাইবাইটির পর পৃথিবী থেকে পর্যবেক্ষিত পূর্ববর্তী অদৃশ্যকরণের ঘটনাগুলি পুনরায় বিশ্লেষণ করে দেখা হয় এবং তা ১৯৮০-এর দশকে অনুমিত বলয়ের বৃত্তচাপগুলির বৈশিষ্ট্যগুলিকে নিশ্চিত করার পাশাপাশি ভয়েজার ২ কর্তৃক প্রাপ্ত তথ্যগুলির সঙ্গেও প্রায় নিখুঁতভাবে মিলেও যায়।
ভয়েজার ২ মহাকাশযানের ফ্লাইবাইটির পরে নেপচুনের উজ্জ্বলতম দু’টি বলয়ের (অ্যাডামস ও ল্য ভেরিয়ে) ছবি রেজোলিউশন ও আলোক-সঞ্চয়ন শক্তির উন্নতির ফলে হাবল স্পেস টেলিস্কোপ ও পৃথিবী-ভিত্তিক টেলিস্কোপগুলি থেকে তোলা সম্ভব হয়। এগুলি দৃশ্যমান এবং পটভূমি অস্পষ্টতার স্তরের সামান্য উপরে এমন এক মিথেন-শোষক তরঙ্গদৈর্ঘ্যে অবস্থিত যেখানে নেপচুনের তীব্র আলো গুরুত্বপূর্ণভাবে দুর্বল। অস্পষ্টতর বলয়গুলি অবশ্য এখনও দৃশ্যমানতার সীমাস্তরের নিচেই অবস্থিত।
সাধারণ বৈশিষ্ট্য
নেপচুনের পাঁচটি স্বতন্ত্র বলয় রয়েছে। মূল গ্রহ থেকে ক্রমবর্ধমান দূরত্বের নিরিখে এগুলির নাম যথাক্রমে গালে, ল্য ভেরিয়ে, লেসেল, আরাগো ও অ্যাডামস। এই সু-নির্দেশিত বলয়গুলির ছাড়াও নেপচুনের ল্য ভেরিয়ে থেকে গালে বলয়ের মধ্যবর্তী স্থানে এবং সম্ভবত নেপচুনের আরও ভিতরের দিকে সম্ভবত একটি অত্যন্ত অস্পষ্ট পদার্থের একটি চ্যাপ্টা চাদর বিদ্যমান। নেপচুনের তিনটি বলয় অত্যন্ত সংকীর্ণ। এগুলির প্রস্থ প্রায় ১০০ কিলোমিটার বা তারও কম। অপরপক্ষে গালে ও লেসেল বলয় দু’টি বেশ চওড়া – এগুলির প্রস্থ ২০০০ থেকে ৫০০০ কিলোমিটারের মধ্যে। অ্যাডামস বলয়টি একটি অস্পষ্টতর অবিচ্ছিন্ন বলয়ের মধ্যে নিহিত পাঁচটি উজ্জ্বল বৃত্তচাপ দ্বারা গঠিত। ঘড়ির কাঁটার বিপরীতক্রমে এই পাঁচটি বৃত্তচাপের নাম ফ্রাতের্নিতে, এগালিতে ১ ও ২, লিবের্তে ও কারেজ।  প্রথম তিনটি বৃত্তচাপের নামকরণ করা হয়েছে ফরাসি বিপ্লব ও প্রজাতন্ত্রের নীতিবাক্য "স্বাধীনতা, সাম্য ও ভ্রাতৃত্ব"-র মূল ফরাসি প্রতিশব্দ অনুযায়ী। ১৯৮৪ ও ১৯৮৫ সালে যে আবিষ্কারকগণ নাক্ষত্রিক অদৃশ্যকরণের সময় এগুলি প্রথম খুঁজে পান, তাঁরাই এই নামগুলি প্রস্তাব করেছিলেন। চারটি ক্ষুদ্রাকার নেপচুনীয় উপগ্রহের কক্ষপথ বলয় মণ্ডলীর মধ্যবর্তী স্থানে অবস্থিত: নেয়্যাড ও থাল্যাসার কক্ষপথ গালে ও ল্য ভেরিয়ে বলয় দু’টির মধ্যে অবস্থিত; ডেসপাইনা ল্য ভেরিয়ে বলয়ের সামান্য ভিতরে অবস্থিত; এবং গ্যালাটিয়া অ্যাডামস বলয়ের সামান্য ভিতরে অবস্থিত, একটি অনামাঙ্কিত অস্পষ্ট ক্ষীণ অনুবলয়ের মধ্যে নিহিত।
নেপচুনের বলয়গুলিতে প্রচুর পরিমাণে মাইক্রোমিটার-আকারবিশিষ্ট ধূলিকণা বিদ্যমান: প্রস্থচ্ছেদ এলাকায় ধূলির ভগ্নাংশের পরিমাণ ২০ শতাংশ থেকে ৭০ শতাংশ। এই হিসেবে এই বলয়গুলি বৃহস্পতির বলয়ের অনুরূপ, যেখানে ধূলির ভগ্নাংশ ৫০ শতাংশ-১০০ শতাংশ এবং শনি ও ইউরেনাসের বলয়ের থেকে অনেকটাই আলাদা, যেখানে ধূলির পরিমাণ অত্যল্প (০.১ শতাংশেরও কম)। নেপচুনের বলয়ের কণাগুলি এক অন্ধকার বস্তু দ্বারা গঠিত, যা সম্ভবত বরফ ও বিকিরণ-প্রক্রিয়াজাত জৈবের এক মিশ্রণ।  বলয়গুলি লালচে রঙের এবং সেগুলির জ্যামিতিক (০.০৫) ও বন্ড (০.০১-০.০২) প্রতিফলিত সৌরকিরণের পরিমাণ ইউরেনীয় বলয়ের কণাসমূহ ও নেপচুনের অভ্যন্তরীণ প্রাকৃতিক উপগ্রহগুলির জ্যামিতিক ও বন্ড প্রতিফলিত সৌরকিরণের অনুরূপ। বলয়গুলি সাধারণভাবে দৃশ্যত সরু (স্বচ্ছ); সেগুলির স্বাভাবিক আলোক গভীরতা ০.১-এর বেশি নয়। সামগ্রিক বিচারে নেপচুনীয় বলয়গুলি বৃহস্পতির বলয়ের অনুরূপ; উভয় বলয় মণ্ডলীই স্পষ্ট, সংকীর্ণ, ধূলিকণাময় অনুবলয়, এমনকি অস্পষ্টতর ও অধিকতর চওড়া ধূলিকণাময় একাধিক বলয় দ্বারা গঠিত।
অনুমান করা হয়, ইউরেনাসের বলয়গুলির মতো নেপচুনের বলয়গুলিও অপেক্ষাকৃত নবীন; এগুলির বয়স সম্ভবত সৌরজগতের বয়সের তুলনায় গুরুত্বপূর্ণভাবে কম। তাছাড়া ইউরেনাসের বলয়গুলির মতো নেপচুনের বলয়গুলিও সম্ভবত একদা অভ্যন্তরীণ প্রাকৃতিক উপগ্রহগুলির সংঘর্ষ-পরবর্তী ধ্বংসাবশেষ দ্বারা গঠিত। এই ধরনের ঘটনা অনু-উপগ্রহ বেষ্টনী সৃষ্টি করে, যেগুলি বলয়ের ধূলিকণার উৎস হিসেবে কাজ করে। সেই হিসেবে নেপচুনের বলয়গুলি ভয়েজার ২ কর্তৃক দৃষ্ট ইউরেনাসের প্রধান বলয়গুলির মধ্যবর্তী অস্পষ্ট ধূলিকণাময় পটিগুলির অনুরূপ।
অভ্যন্তরীণ বলয়সমূহ
পরবর্তী বলয়টির নাম "ল্য ভেরিয়ে বলয়"। এটি ১৮৪৬ সালে নেপচুনের অবস্থান ভবিষ্যদ্বাণীকারী য়্যুর্বেঁ ল্য ভেরিয়ের নামাঙ্কিত। প্রায় ৫৩,২০০ কিলোমিটার ব্যাসার্ধের কক্ষপথ-বিশিষ্ট এই বলয়টি একটি সংকীর্ণ বলয়; এর প্রস্থ প্রায় ১১৩ কিলোমিটার। এটির স্বাভাবিক আলোক গভীরতা ০.০০৬২ ± ০.০০১৫, যা ০.৭ ± ০.২ কিলোমিটার সমমূল্য গভীরতার সঙ্গে সঙ্গতিপূর্ণ। ল্য ভেরিয়ে বলয়ের ধূলিকণার ভঙ্গাংশের পরিমাণ ৪০ শতাংশ থেকে ৭০ শতাংশ। ডেসপাইনা নামে একটি ক্ষুদ্রাকার প্রাকৃতিক উপগ্রহ এই বলয়ের মধ্যে ৫২,৫২৬ কিলোমিটার থেকে নেপচুনকে প্রদক্ষিণ করছে। এই উপগ্রহটি সম্ভবত একটি রাখালিয়া উপগ্রহ হিসেবে বলয়টির আবদ্ধকরণে একটি ভূমিকা পালন করছে।
লেসেল বলয়ের বহিঃপ্রান্তের কাছে একটি ছোটো উজ্জ্বল অংশ দেখা যায়, যা নেপচুনের থেকে ৫৭,২০০ কিলোমিটার দূরে অবস্থিত এবং প্রস্থে ১০০ কিলোমিটারেরও কম। কোনও কোনও গ্রহবিজ্ঞানী ফরাসি গণিতবিদ, পদার্থবিদ, জ্যোতির্বিজ্ঞানী ও রাজনীতিবিদ ফ্রাঁসোয়া আরাগোর নামানুসারে এটিকে "আরাগো বলয়" নামে অভিহিত করেন। যদিও অনেক প্রকাশনায় আরাগো বলয়টির নাম আদৌ পাওয়া যায় না।
অ্যাডামস বলয়
বহিঃস্থ অ্যাডামস বলয়টির কক্ষীয় ব্যাসার্ধ প্রায় ৬৩,৯৩০ কিলোমিটার। এটিই নেপচুনের বলয়গুলির মধ্যে সর্বাপেক্ষা অধিক পর্যালোচিত বলয়। বলয়টি ল্য ভেরিয়ের থেকে স্বতন্ত্রভাবে নেপচুনের অবস্থান ভবিষ্যদ্বাণীকারী জন কুচ অ্যাডামসের নামাঙ্কিত। বলয়টি সংকীর্ণ, সামান্য উৎকেন্দ্রতা-সম্পন্ন ও নতি-সম্পন্ন; এটির মোট প্রস্থ প্রায় ৩৫ কিলোমিটার (১৫-৫০ কিলোমিটার) এবং বৃত্তচাপগুলির বাইরে এটির স্বাভাবিক আলোক গভীরতা প্রায় ০.০১১ ± ০.০০৩, যা প্রায় ০.৪ কিলোমিটার সমমূল্য গভীরতার সঙ্গে সঙ্গতিপূর্ণ। বলয়টিতে ধূলিকণার ভগ্নাংশ ২০ শতাংশ থেকে ৪০ শতাংশ – যা অন্যান্য সংকীর্ণ বলয়ের তুলনায় কম। অ্যাডামস বলয়ের ঠিক ভিতরেই নেপচুন থেকে ৬১,৯৫৩ কিলোমিটার দূরে অবস্থিত নেপচুনের ক্ষুদ্রাকার প্রাকৃতিক উপগ্রহ গ্যালাটিয়া ৪২:৪৩ বহিঃস্থ লিন্ডব্ল্যাড অনুরণনের মাধ্যমে বলয়ের কণাগুলিকে কক্ষীয় ব্যাসার্ধসমূহের একটি সংকীর্ণ মাত্রার মধ্যে বেঁধে রেখে রাখালিয়া উপগ্রহের কাজ করে। গ্যালাটির মহাকর্ষীয় প্রভাব অ্যাডামস বলয়ে ৪২টি ব্যাসার্ধ-সম্পর্কিত বিক্ষেপ সৃষ্টি করেছে। এগুলির সঞ্চারসীমা প্রায় ৩০ কিলোমিটার, যে পরিমাপটি গ্যালাটিয়ার ভর অনুমান করার কাজে ব্যবহৃত হয়েছে।
বৃত্তচাপসমূহ
অ্যাডামস বলয়ের ঊজ্জ্বলতম অংশগুলি হল বলয়ের বৃত্তচাপগুলি। এগুলিই নেপচুনের বলয় মণ্ডলীর প্রথম অংশ যা পর্যবেক্ষিত হয়। বৃত্তচাপগুলি হল বলয়ের মধ্যে অবস্থিত কয়েকটি অসংলগ্ন অঞ্চল যেখানে উপাদান কণাগুলি রহস্যজনকভাবে জোট বেঁধে রয়েছে। জানা গিয়েছে যে, আডামস বলয়টি পাঁচটি ক্ষুদ্র বৃত্তচাপ দ্বারা গঠিত, যেগুলির দ্রাঘিমার মাত্রা আপেক্ষিপভাবে সংকীর্ণ (২৪৭° থেকে ২৯৪°)। ১৯৮৬ সালে এগুলি নিম্নোক্ত দ্রাঘিমায় অবস্থিত ছিল:
ঊজ্জ্বলতম তথা দীর্ঘতম বৃত্তচাপটি হল ফ্রাতর্নিতে; এবং অস্পষ্টতমটি হল কারেজ। বৃত্তচাপগুলির স্বাভাবিক আলোক গভীরতা অনুমিত হয় ০.০৩ থেকে ০.০৯-এর মধ্যবর্তী (লিবের্তে বৃত্তচাপের অগ্রমুখী প্রান্তে নাক্ষত্রিক অদৃশ্যকরণের মাধ্যমে পরিমাপকৃত স্বাভাবিক আলোক গভীরতা ০.০৩৪ ± ০.০০৫); ব্যাসার্ধ-সংক্রান্ত প্রস্থ একটানা বলয়টির ব্যাসার্ধ-সংক্রান্ত প্রস্থের প্রায় সমান—প্রায় ৩০ কিলোমিটার। বৃত্তচাপগুলির সমমূল্য গভীরতা ১.২৫ থেকে ২.১৫ কিলোমিটারের মধ্যে পরিবর্তনশীল (লিবের্তে বৃত্তচাপের অগ্রমুখী প্রান্তে ০.৭৭ ± ০.১৩ কিলোমিটার)। বৃত্তচাপগুলিতে ধূলকণার ভগ্নাংশ ৪০ শতাংশ থেকে ৭০ শতাংশের মধ্যে থাকে। অ্যাডামস বলয়ের বৃত্তচাপগুলি কতকটা শনির জি বলয়ের বৃত্তচাপগুলির অনুরূপ।
ভয়েজার ২ থেকে তোলা ছবিগুলি সর্বোচ্চ রেজোলিউশনে বৃত্তচাপগুলিতে একটি সুস্পষ্ট গুচ্ছের দৃশ্য প্রকাশ করেছে। সাধারণভাবে দৃশ্যমান হুচ্ছগুলির মধ্যে পার্থক্যের মাত্রা ০.১° থেকে ০.২°, যা বলয়গুলি সঙ্গে ১০০-২০০ কিলোমিটারের সঙ্গে সঙ্গতিপূর্ণ। গুচ্ছগুলির সম্পর্কে বিজ্ঞানীরা কোনও চূড়ান্ত সিদ্ধান্তে উপনীত হতে পারেননি। এগুলির মধ্যে বৃহত্তর বস্তু থাকতেও পারে আবার নাও থাকতে পারে। কিন্তু সূর্য কর্তৃক পিছন থেকে আলোকিত হলে এগুলির ঊজ্জ্বলতা বৃদ্ধি পায় বলে এগুলিকে নিশ্চিতভাবেই আনুবীক্ষণিক ধূলির কেন্দ্রীকরণের সঙ্গে সম্পর্কযুক্ত বলে মনে করা হয়।
বৃত্তচাপগুলির গঠন বেশ সুস্থিত। এগুলিকে শনাক্ত করা হয়েছিল ১৯৮০-এর দশকের পৃথিবী-ভিত্তিক নাক্ষত্রিক অদৃশ্যকরণগুলির মাধ্যমে, ১৯৮৯ সালে ভয়েজার ২ কর্তৃক এবং ১৯৯৭-২০০৫ সময়কালে হাবল স্পেস টেলিস্কোপ ও পৃথিবী-ভিত্তিক টেলিস্কোপগুলির দ্বারা। প্রতি ক্ষেত্রেই এগুলির কক্ষীয় দ্রাঘিমা প্রায় একই ছিল। যদিও কয়েকটি পরিবর্তনও লক্ষিত হয়েছে। ১৯৮৬ সালের পর থেকে বৃত্তচাপগুলির সামগ্রিক ঔজ্জ্বল্য হ্রাস পেয়েছে। কারেজ বৃত্তচাপটি ৮° থেকে ২৯৪°-তে এগিয়ে এসেছে (সম্ভবত এটি পরবর্তী সুস্থিত সহ-আবর্তনিক অনুরণন অবস্থানে এগিয়ে এসেছে), অন্যদিকে লিবের্তে বৃত্তচাপটি ২০০৩ সালের মধ্যেই প্রায় অদৃশ্য হয়ে গিয়েছে। ফ্রাতর্নিতে ও এগালিতে (১ ও ২) বৃত্তচাপগুলির আপেক্ষিক ঔজ্জ্বল্যে নিয়মিত পার্থক্য লক্ষিত হয়। এগুলির দৃশ্যমান গতি সম্ভবত এগুলির মধ্যে ধূলিকণার আদানপ্রদানের ফল। ভয়েজার ফ্লাইবাইয়ের সময় কারেজ ছিল একটি অত্যন্ত অস্পষ্ট বৃত্তচাপ। ১৯৯৮ সালে এটির ঔজ্জ্বল্য হঠাৎ বৃদ্ধি পায় এবং ২০০৫ সালের জুন মাসের মধ্যেই আবার সেটির স্বাভাবিক অস্পষ্টতায় ফিরেও যায়। দৃশ্যমান আলোক পর্যবেক্ষণের ফলে দেখা গিয়েছে যে বৃত্তচাপগুলিতে পদার্থের মোট পরিমাণ প্রায় অপরিবর্তিতই থাকে, কিন্তু পূর্ববর্তী পর্যবেক্ষণগুলি যে অবলোহিত আলোক তরঙ্গদৈর্ঘ্যে করা হয়েছে তাতে সেগুলিকে অস্পষ্টতর দেখায়।
অবরুদ্ধ অবস্থা
অ্যাডামস বলয়ের বৃত্তচাপগুলি অব্যাখ্যাতই রয়ে গিয়েছে। এগুলির অস্তিত্ব একটি ধাঁধার আকারেই রয়ে গিয়েছে। কারণ, বৃত্তচাপগুলির মৌলিক কক্ষীয় গতিবিদ্যা ইঙ্গিত করে যে কালে এগুলির প্রসারিত হয়ে একটি সুষম বলয়ে পরিণত হওয়া উচিত। বৃত্তচাপগুলির অবরুদ্ধ অবস্থার ব্যাখ্যায় একাধিক তত্ত্ব প্রস্তাবিত হয়েছে। এগুলির মধ্যে সর্বাধিক প্রচারিত তত্ত্বটি হল এই যে, গ্যালাটিয়া বৃত্তচাপগুলিকে এটির ৪২:৪৩ সহ-আবর্তনিক নতি অনুরণনের (সিআইআর) মধ্য দিয়ে আবদ্ধ করে রেখেছে। অনুরণনটি বলয়ের কক্ষপথ জুড়ে ৮৪টি সুস্থিত স্থান সৃষ্টি করে। প্রত্যেকটি স্থানের দৈর্ঘ্য হয় ৪° এবং বৃত্তচাপগুলি সংলগ্ন স্থানগুলিতে থাকে। যদিও ১৯৯৮ সালে হাবল ও কেক টেলিস্কোপ থেকে কৃত বলয়গুলির গড় গতির পরিমাপ দৃষ্টে বিজ্ঞানীরা এই সিদ্ধান্তে উপনীত হয়েছেন যে বলয়গুলি গ্যালাটিয়ার সঙ্গে সহ-আবর্তনিক নতি অনুরণনে নেই।
বৈশিষ্ট্য
*প্রশ্নচিহ্নের অর্থ স্থিতিমাপ অজ্ঞাত।
ভাস্করবর্মন
ভাস্করবর্মন প্রাচীন কামরুপ রাজ্যের একজন শাসক এবং কামরুপের বর্মণ রাজবংশের স্থপতি। যিনি বঙ্গের গৌড় রাজ্যসহ আরও অনেক ক্ষুদ্র ক্ষুদ্র রাজ্যকে নিজ শাসনের অন্তর্ভুক্ত করে খ্রিস্টীয় সপ্তম শতাব্দির একজন শক্তিশালী নৃপতি হিসেবে আবির্ভুত হয়েছিলেন। ভাস্করবর্ম ছিলেন বৌদ্ধ ধর্মাবলম্বী। তারই আমন্ত্রণে চৈনিক পরিব্রাজক হিউয়েন সাং ভারত ভ্রমণে এসেছিলেন।
ভাস্করবর্মণের রাজ্য বিবরণ
ভাস্করবর্মণ ৬০০-৬৫০ খ্রিষ্টাব্দে কামরুপ রাজ্যের শাসক ছিলেন। যাঁর শাসনকালে চীনা পরিব্রাজক হিউয়েন সাং কামরূপ রাজ্য ভ্রমণে আসেন। প্রকৃত রাজধানী ছিল প্রাগজ্যোতিষপুরে যা বর্তমান গোহাটির আশেপাশের জাতীয় এবং দিসপুর এলাকার অধীন।
কমলার বনবাস
কমলার বনবাস স্বপন সাহা পরিচালিত ১৯৯৭ সালে মুক্তিপ্রাপ্ত একটি ভারতীয় বাংলা চলচ্চিত্র। এই চলচ্চিত্রটি সঙ্গীত প্রদান করেছেন সুরকার অশোক ভদ্র।
সংক্ষিপ্ত কাহিনি
কমলা হচ্ছে রাজা সাঁচি ও তাঁর স্ত্রী চিত্রার একমাত্র কন্যা। কলমা একদিন সখিদের সাথে প্রমোদভ্রমণে বের হয়, সেখানে কমলাকে দেখে রাজপুত্র কাঞ্চন কুমারের ভালো লেগে যায়। এরপর কমলা ও কাঞ্চন কুমার দুজনেই প্রেমে পড়েন। দুই পরিবারের সম্মতিতে কাঞ্চন ও কমলার বিয়ে হয়। বাসর রাতে একজন তপস্বী চামুণ্ডা তান্ত্রিক কাঞ্চন কুমারের সামনে প্রকট হন। তিনি তাকে নীল সরবরের কাছ থেকে নীল পদ্ম আনতে বলেন যা তার পিতা ভগবান ভোলানাথের কাছে মানত করেছিলেন। কাঞ্চন কুমার তার পিতার প্রতিশ্রুতি রক্ষার্থে বাসর রাতেই নীল পদ্মার সন্ধানে রওনা হন। যাত্রাপথেই কাঞ্চন কুমার অস্বস্তি বোধ করেন এবং তার স্ত্রীর সাথে দেখা করতে চান। এবার তপস্বী অলৌকিকভাবে তাকে স্ত্রীর সাথে দেখা করতে সাহায্য করলেন। সকালে কাঞ্চনের মা তার পুত্রবধূর অবস্থা দেখে বুঝতে পারেন রাতে তার ঘরে কোনও পুরুষ ছিল। কমলাকে তার আদালতে নিয়ে যাওয়া হয় এবং তাকে মৃত্যুদণ্ড দেওয়া হয়। কিন্তু জল্লাদের দয়ায় কমলা প্রাণে বেঁচে বনে পালিয়ে যান। কিছুদিন পরেই তিনি বুঝতে পারেন যে, তিনি গর্ভবতী। তিনি মানিক কুমার নামে একটি পুত্রের জন্ম দেন। কিন্তু তার ছেলে অন্য এক মহিলার সাথে বিনিময় করে যে একটি মৃত সন্তানের জন্ম দেয়। একদিন কমলা তার ছেলেকে খুঁজে পান, তিনি তার ছেলেকে ফেরত পাওয়া দাবি করলেন। অবশেষে কমলা তার ছেলেকে ফিরে পেলেন; অন্যদিকে কাঞ্চন কুমার "নীল পদ্ম" নিয়ে তার সাম্রাজ্যে ফিরে আসেন এবং জানতে পারেন, যে তার স্ত্রী আর প্রাসাদে নেই।  তিনি তৎক্ষণাৎ স্ত্রীর খোঁজে বের হন এবং অনেক দিন ধরে অনেক জায়গায় খোঁজাখুঁজি করে অবশেষে স্ত্রী ও সন্তানের সন্ধান পান। সবাই আবার একত্রিত হয়ে তাদের প্রাসাদে ফিরে আসেন।
আশরাফ খলিল
আশরাফ সালাহুদ্দিন খলিল ইবনে কালাউন (الملك الأشرف صلاح الدين خليل بن قلاوون; আনু. ১২৬০ - ১৪ ডিসেম্বর ১২৯৩) ১২৯০ সালের নভেম্বর থেকে ১২৯৩ সালের ডিসেম্বরে তাকে হত্যা করা পর্যন্ত অষ্টম মামলুক সুলতান ছিলেন। তিনি ১২৯১ সালে আক্কা অবরোধের পর ফিলিস্তিনের শেষ ক্রুসেডার রাজ্য জয় করার জন্য ইসলামের ইতিহাসে সুপরিচিত।
জীবনের প্রথমার্ধ
খলিলের জন্মের সঠিক বছর জানা যায়নি, যদিও মামলুক-যুগের ইতিহাসবিদ খলিল ইবনে আইবাক সাফাদির মতে, তিনি "তিরিশ বা তার কম বয়সে" মারা যান। তিনি ছিলেন সুলতান মানসুর কালাউনের (শাসন: ১২৭৯-১২৯০) দ্বিতীয় পুত্র এবং তার মা ছিলেন ক্বুতক্বুতিয়া নামে একজন মহিলা। খলিলের তিন ভাই আর দুই বোন ছিল। ভাইদের নাম যথাক্রমে সালিহ আলি, নাসির মুহাম্মাদ এবং আহমদ। ১২৮৪ সালে, খলিল কালাউনের একজন মঙ্গোল আমির সাইফুদ্দিন নুকিহ ইবনে বায়ানের কন্যা আরদুকিনকে বিয়ে করেছিলেন। আশরাফ খলিলের ভাই সালিহ আলি, আরদুকিনের বোনকে বিয়ে করেছিলেন। আর উভয় স্ত্রীই তাদের মঙ্গোল জাতিসত্তার কারণে কালাউনের দ্বিতীয় স্ত্রী বেছে নিয়েছিলেন, যা মামলুকদের দ্বারা মর্যাদাপূর্ণ বলে বিবেচিত হয়েছিল। আরদুকিনের গর্ভজাত খলিলের দুই মেয়ে ছিল, যাদের নাম মামলুক সূত্রে জানা যায়নি।
কালাউন ১২৮০ সালে সালিহ আলিকে তার উত্তরাধিকারী হিসাবে ঘোষণা করেছিলেন। সেই থেকে চুক্তিতে কালাউনের নামের পাশে সালিহ আলির নাম যুক্ত হতে থাকে। ১২৮৫ সালে কালাউন এবং লেসার আর্মেনিয়ার রাজার মধ্যে চুক্তিতে খলিলের নাম "মালিকুল আশরাফ" এর রাজকীয় শৈলীতে চুক্তিতে যুক্ত হতে শুরু করে। যখন সালিহ আলি ১২৮৮ সালে মারা যান, কালাউন আশরাফ খলিলকে তার সহ-সুলতান হিসাবে নিযুক্ত করেন। আশরাফ খলিলের নাম তখন খুতবায় (জুমার নামাজের খুতবা) কালাউনের নামের সাথে পাঠ করা হয়েছিল এবং আমিররা তার প্রতি তাদের আনুগত্যের শপথ করেছিলেন, কালাউন আশরাফ খলিলের উত্তরাধিকার নিশ্চিত করে আহদ (অভিষেক সনদ) স্বাক্ষর করেননি। কালাউনের আপাত দ্বিধার কারণ স্পষ্ট নয়। তবে হয়ত তিনি আশরাফ খলিলকে সালতানাতের জন্য অনুপযুক্ত বলে মনে করতেন। অথবা আশরাফ খলিল এবং নায়েব আস-সালতানা (মিশরের ভাইসরয়), আমির হুসামুদ্দিন তুরুন্তের মধ্যকার শত্রুতার বিষয়ে সতর্ক ছিলেন। হুসামুদ্দিন তুরুন্তে, যিনি সালিহ আলির সিংহাসনে বসার পক্ষে একজন শক্তিশালী উকিল ছিলেন।
শাসন
আশরাফ খলিল ৯ নভেম্বর ১২৯০-এ কালাউনের মৃত্যুর পর তার স্থলাভিষিক্ত হন। তিনি দুই মাসের জন্য কালাউনকে সমাধিস্থ করতে বাধা দেন, হয়ত তার সহজে উত্তরাধিকার নিশ্চিত করার জন্য অথবা কালাউনের মাজার সম্পূর্ণ হওয়া পর্যন্ত অপেক্ষা করার জন্য। ক্ষমতায় আরোহণের সময়ে আশরাফ খলিল তার পিতার প্রায় ৬,০০০ মানসুরিয়া মামলুককে নিজস্ব আশরাফিয়া ১,২০০ শক্তিশালী (বেশিরভাগ) সার্কাসীয় মামলুক সৈন্যদলকে কেন্দ্রীভূত করেন। মানসুরিয়া ছিল সালতানাতের সবচেয়ে শক্তিশালী মামলুক রেজিমেন্ট এবং আশরাফ খলিল তাদের সহযোগিতা করতে চেয়েছিলেন।
আশরাফ খলিলের সিংহাসনে অধিষ্ঠিত হওয়ার রাজকীয় মিছিলে, তুরুন্তে আশরাফ খলিলের বিরুদ্ধে একটি হত্যা প্রচেষ্টা চালায়, কিন্তু তা ব্যর্থ হয়। এরপর আশরাফ খলিল তুরুন্তেকে কায়রো দুর্গে বন্দী করেছিলেন। তিন দিন ধরে প্রচণ্ড নির্যাতনের পর নভেম্বরে তুরন্তেকে মৃত্যুদণ্ড দেওয়া হয়। আমির আলমুদ্দিন সানজার শুজায়ি মানসুরি (عَلَمُ الدِّينِ سَنْجَرُ الشُّجَاعِيُّ المَنْصُورِيُّ‎) সংক্ষিপ্ত সময়ের জন্য তার স্থলাভিষিক্ত হন। স্থলাভিষিক্ত হবার চিঠি দামেস্কে পাঠানো হয় এবং আমির বায়দারা তার স্থলাভিষিক্ত হন। আশরাফ খলিল বায়দারাকে নায়েব সালতানাহ এবং আতাবেগ আসাকির (কমান্ডার ইন চিফ) বানিয়েছিলেন। মানসুরিয়া আমিরদের ঘন ঘন অফিসের পরিবর্তন এবং তাদের ঘন ঘন কারাবরণ এবং মুক্তির ঘটনা, যা আশরাফ খলিলের তিন বছরের রাজত্বকে চিহ্নিত করেছিল। ঐতিহাসিক আমির মাজোরের মতে, "মানসুরিয়াদের প্রতি আশরাফ খলিলের নীতি ছিল সম্পূর্ণ স্বেচ্ছাচারী, এলোমেলো এবং দীর্ঘমেয়াদী রাজনৈতিক দৃষ্টিভঙ্গির অভাব ছিল", কিন্তু তবুও তিনি একটি দল হিসেবে মানসুরিয়া মামলুকদের টার্গেট করেননি এবং মানসুরিয়া পদাধিকারীদের তার আশরাফিয়া মামলুকদের সাথে প্রতিস্থাপন করেননি।
আক্কা জয়
ডান|থাম্ব| ১৮৪০ সালের একটি পেইন্টিং যা ১২৯১ আক্কার অবরোধ চিত্রিত করে কালাউন ১২৮৯ সালে ত্রিপোলি কাউন্টি জয় করেছিলেন এবং সিরিয়ায় ক্রুসেডার উপস্থিতি শেষ করার জন্য তার সংকল্প স্পষ্ট করেছিলেন। ১২৯০ সালের নভেম্বরে তিনি জেরুজালেম রাজ্যের রাজধানী আক্কার দিকে তার সৈন্যযাত্রা শুরু করেন, কিন্তু কিছুক্ষণ পরেই কায়রোর বাইরে মারা যান। কালাউন এবং তার লেফটেন্যান্টদের দ্বারা ইতিমধ্যেই অবরোধের পরিকল্পনা তৈরি করায়, আশরাফ খলিল ২রা মার্চ ১২৯১ তারিখে তার পিতার আক্রমণ পুনরায় শুরু করেন। তিনি মিশরের মামলুক সেনাবাহিনীর নেতৃত্ব দেওয়ার সময়, তিনি মুজাফফর তৃতীয় মাহমুদের অধীনে হামায় সুলতানি আমলের আইয়ুবিদের সামন্তসহ সিরিয়ার মামলুক আমিরদেরকে তাদের ম্যাঙ্গোনেল একত্রিত করে আক্কার দিকে যাওয়ার নির্দেশ পাঠান। অন্যান্য সিরীয় মামলুক বাহিনী ছিল দামেস্ক (লাজিনের নেতৃত্বে), ত্রিপোলি (বিলবানের নেতৃত্বে) এবং কারক (বাইবার্স দাওয়াদারের নেতৃত্বে)। মামলুক সেনাবাহিনীর আকারের জন্য কোন নির্ভরযোগ্য পরিসংখ্যান নেই, তবে এটি সম্ভবত আক্কার ক্রুসেডার প্রতিরক্ষাবাহিনীর তুলনায় উল্লেখযোগ্যভাবে বড় বাহিনী ছিল।
১২৯১ সালের মে মাসে আশরাফ খলিলের সেনাবাহিনী আক্কার বিরুদ্ধে আক্রমণ শুরু করে। দুর্গের নিয়ন্ত্রক নাইটস টেম্পলারের সাথে প্রচন্ড যুদ্ধ শুরু হয়। ১৭ জুনের মধ্যে মামলুকরা আক্কা দখল করে এবং এর কিছুসংখ্যক বাসিন্দা সমুদ্রপথে পালিয়ে যায়। অবশিষ্ট ক্রুসেডার প্রতিরক্ষীরা শহরের কিছু টাওয়ারে আটকে ছিল, কিন্তু সামান্য যুদ্ধের পর তারাও আত্মসমর্পণ করে। আশরাফ খলিল অবশিষ্ট প্রতিরক্ষী এবং বাসিন্দাদের মৃত্যুদন্ড কার্যকর করার আদেশ দেন। মামলুক সৈন্যরা শহর থেকে প্রচুর পরিমাণে লুটপাট করার পর, আশরাফ খলিল আক্কা দুর্গ ধ্বংস করেছিলেন। ডান|থাম্ব|সিরিয়ার শেষ ক্রুসেডার ফাঁড়ি আশরাফ খলিলের বাহিনী দ্বারা জয় করা অ্যাটলিটের টেম্পলার দুর্গের অবশিষ্ট অংশ
অন্যান্য ক্রুসেডার দুর্গ দখল
আক্কা বিজয়ের খবর দামেস্ক ও কায়রোতে পৌঁছায়। আশরাফ খলিল সুসজ্জিত শহর দামেস্কে প্রবেশ করেন ফ্রাঙ্কদের পায়ে শৃঙ্খল এবং বন্দী ক্রুসেডার স্ট্যান্ডার্ডগুলি নিয়ে যা তাদের পরাজয়ের চিহ্ন হিসাবে উল্টো দিকে নিয়ে যাওয়া হয়েছিল। দামেস্কে তার বিজয় উদযাপন করার পর, খলিল কায়রোর উদ্দেশ্যে রওনা হন যেটিও সজ্জিত এবং উদযাপন করা হয়েছিল। কায়রোতে পৌঁছে তিনি ফিলিপ মেইনবিউফ এবং তার সাথে যারা আগে কায়রোতে এসেছিলেন তাদের মুক্তির আদেশ দেন।
আক্কা দখলের পর আশরাফ খলিল এবং তার জেনারেলরা সিরিয়ার উপকূল বরাবর অবশিষ্ট ক্রুসেডার-নিয়ন্ত্রিত দুর্গগুলোর নিয়ন্ত্রণ দখল করতে এগিয়ে যান। কয়েক সপ্তাহের মধ্যে, মামলুকরা টায়ার, সিডন, বৈরুত, হাইফা এবং তারতুস জয় করে। আগস্ট মাসে সিরিয়ার শেষ ক্রুসেডার ফাঁড়ি, আক্কার দক্ষিণে আটলিটের টেম্পলার দুর্গ দখল করা হয় এবং ৭ আগস্ট আশরাফ খলিল (ইতিহাসবিদ পিটার ম্যালকম হল্টের বর্ণনানুযায়ী) "ক্রুসেডারদের সাথে দীর্ঘ সংগ্রামে চূড়ান্ত বিজয়ী" হিসাবে বিজয়ী হয়ে কায়রোতে ফিরে আসেন।
১২৯২ সালে আশরাফ খলিল তার উজির ইবনুস সালউসের সাথে দামেস্কে আসেন এবং তারপরে আলেপ্পো হয়ে কালআতুর রুম (রোমানদের দুর্গ) অবরোধ করতে যান, যেটি আর্মেনীয় ভাষায় হরমলা নামে পরিচিত ছিল। কালআতুর রুম আর্মেনিয়ার কুলপতির আসন ছিল, ত্রিশটিরও বেশি ক্যাটাপল্ট দ্বারা অবরোধ করা হয়েছিল এবং ৩০দিন পর খলিলের দ্বারা বিজিত হয়েছিল, যিনি এটির নামকরণ করেছিলেন কালআতুল মুসলিম (মুসলিমদের দুর্গ)। খলিল আমির শুজায়িকে দুর্গে রেখে বন্দীদের নিয়ে দামেস্কে ফিরে আসেন। দামেস্কের জনগণ রাতে হাজার হাজার মোমবাতি নিয়ে বিজয়ী সুলতানকে কায়রো যাওয়ার পথে বিদায় জানায়। সুলতান বিজয় গেট (বাবুন নাসর) দিয়ে কায়রোতে প্রবেশ করেন এবং উদযাপনকারী জনগণের দ্বারা স্বাগত জানানো হয়, হাজার হাজার আলোকিত মোমবাতি দিয়ে। থাম্ব| দ্য কিংডম অব সিলিসীয় আর্মেনিয়া, ১১৯৯-১৩৭৫। সুলতান দামেস্কে ফিরে আসেন এবং আর্মেনীয় কিংডম অব সিলিসিয়ার রাজধানী সিস আক্রমণ করার জন্য একটি সৈন্য সংগ্রহ শুরু করেন কিন্তু দামেস্কের একটি আর্মেনীয় দূতাবাস এর আগেই তার সাথে চুক্তি করে। শান্তি বজায় রাখার জন্য তিল হেমদুন, মারাশ এবং বেহেসনি সুলতানকে দেওয়া হয়েছিল। আর্মেনীয় সাম্রাজ্য এইভাবে তার মিত্র ক্রুসেডার রাষ্ট্রগুলোর মতোই হ্রাস পেতে শুরু করেছিল।
জেরুজালেমের ক্রুসেডারদের রাজ্য ইতিমধ্যেই সালাহুদ্দিন, বাইবার্স এবং কালাউনের দ্বারা ধ্বংস হয়ে গিয়েছিল এবং মিশরের বিরুদ্ধে নবম লুইয়ের সপ্তম ক্রুসেড সম্পূর্ণ ব্যর্থতায় শেষ হয়েছিল। কিন্তু ক্রুসেডাররা সিরিয়ার উপকূলে তাদের শক্ত ঘাঁটিগুলি অক্ষত রাখার চেষ্টা করেছিল। এই আশায় যে, তারা যা হারিয়েছে তা একদিন পুনরুদ্ধার করতে সক্ষম হবে। পোপ চতুর্থ নিকোলাস কাজ করার চেষ্টা করেছিলেন কিন্তু তিনি ১২৯২ সালে মারা যান। আর ইউরোপীয় রাজারা অভ্যন্তরীণ দ্বন্দ্ব ও সংগ্রামে জড়িয়ে পড়েন। যার ফলে তারা নতুন কার্যকর ধর্মযুদ্ধ সংগঠিত করতে অক্ষম হয়ে পড়েন। আর টেম্পলাররা ইউরোপে ধর্মদ্রোহিতার অভিযোগে অভিযুক্ত হয়েছিল এবং ফ্রান্সের রাজা ফিলিপ চতুর্থ এবং পোপ ক্লিমেন্ট পঞ্চম দ্বারা খারাপভাবে নির্যাতিত হয়েছিল।
আভ্যন্তরীণ দ্বন্দ্ব ও হত্যা
সামরিক দিক থেকে আশরাফ খলিল তার দুই পূর্বসূরি বাইবার্স এবং তার পিতা কালাউনের শক্তি ও ক্ষমতার উপযুক্ত অধিকারী ছিলেন। কিন্তু অনেক আমির তাকে অপছন্দ করতেন। তিনি তার পিতার কয়েকজন বিশিষ্ট আমিরকে মৃত্যুদন্ড দিয়ে এবং কারারুদ্ধ করে তার শাসন শুরু করেছিলেন, তাদের মধ্যে ছিলেন সহ-সুলতান তুরুন্তে। আক্কার যুদ্ধের সময় তিনি হুসামুদ্দিন লাজিনকে গ্রেফতার করেন এবং পরে কায়রোতে ফিরে আসার পর তিনি সানকুর আশকার এবং কয়েকজন আমীরকে হত্যা করেন। খলিল তার পিতার তুর্কি মামলুকদের পরিবর্তে সার্কাসীয়দের সাথে নিয়ে যাওয়ার নীতি অব্যাহত রাখেন, একটি নীতি যা মামলুকদের মধ্যে প্রতিদ্বন্দ্বিতাকে তীব্রতর করতে ভূমিকা রাখে। ফ্রাঙ্কদের বিরুদ্ধে তার বিজয়ের পর, অহংকার আশরাফ খলিলকে ধরে ফেলে। তিনি আমিরদের সাথে রুক্ষ আচরণ করেন এবং শুধুমাত্র "خ" অক্ষর দিয়ে বার্তা এবং নথিতে স্বাক্ষর করতে শুরু করেন। উপরন্তু তার উজির ইবনুস সালুসের প্রতি অনেক আমির এবং বিশেষ করে ভাইস-সুলতান বায়দারা ঈর্ষান্বিত ছিলেন। ইবনুস সালুস মূলত মামলুক বা আমির ছিলেন না, তিনি দামেস্কের একজন বণিক ছিলেন। খলিলের শাসনামলে তিনি সবচেয়ে প্রভাবশালী কর্মকর্তা হয়েছিলেন। আশরাফ আমিরদের প্রতি রুক্ষ ছিলেন, তিনি ইবনুস সালুসের প্রতি অত্যন্ত উদার ছিলেন যিনি আমিরদের সাথে সম্মানের সাথে আচরণ করতেন না। ইবনুস সালুস মিশরের সর্বোচ্চ বিচারক ইবন বিনতুল আযযের অন্যায়ভাবে নিপীড়নের সাথে জড়িত ছিলেন। পাশাপাশি তিনি বেশ কয়েকবার বায়দারার বিরুদ্ধে সুলতানকে উস্কে দেওয়ার ব্যাপারে জড়িত ছিলেন।
১২৯৩ সালের ডিসেম্বরে আশরাফ খলিল ইবনুস সালুস, বায়দারা এবং অন্যান্য আমিরদের সাথে একটি পাখি শিকার অভিযানে উত্তর মিশরের তুরুগ যান। তিনি ইবনুস সালুসকে নিকটবর্তী শহর আলেকজান্দ্রিয়াতে সামগ্রী আনতে এবং কর আদায়ের জন্য প্রেরণ করেন। আলেকজান্দ্রিয়ায় পৌঁছে ইবনুস সালুস জানতে পারলেন যে, বায়দারার সহকারীরা ইতিমধ্যেই সবকিছু নিয়ে গেছে। ইবনুস সালুস থেকে সংবাদটি পেয়ে আশরাফ বায়দারাকে তার দিহলিজে ডেকে পাঠান এবং অন্যান্য আমিরদের উপস্থিতিতে তাকে অপমান ও হুমকি দেন। ব্যথিত বায়দার দিহলিজ ত্যাগ করে লাজিন, কারা সানকুর এবং অন্যান্য আমিরদের ডেকে নিয়ে সুলতানকে হত্যা করার সিদ্ধান্ত নেন। ১৪ ডিসেম্বর সুলতান যখন তার বন্ধু আমির শিহাবুদ্দিন আহমদের সাথে হাঁটছিলেন তখন তিনি বায়দারা এবং তার অনুসারীদের দ্বারা আক্রান্ত হন এবং তাকে হত্যা করেন। বায়দারার পরে যে আমিররা সুলতানকে আঘাত করেছিলেন তারা হলেন হুসামুদ্দিন লাজিন এবং বাহাদির রাস নুবাহ এবং অন্যান্য আমিররা। আশরাফ খলিলের হত্যার পর বায়দারা এবং তার অনুসারীরা দিহলিজে গিয়ে বায়দারাকে নতুন সুলতান ঘোষণা করেন। কিন্তু বায়দারা শীঘ্রই সুলতানী মামলুক ও আমিরদের হাতে গ্রেফতার হন। কিতবুঘা এবং বাইবার্স জাশনিকির নেতৃত্বাধীন সুলতানি আমিরদের হাতে বায়দারা নিহত হন এবং তার মাথা কায়রোতে পাঠানো হয়। ইবনুস সালুসকে আলেকজান্দ্রিয়ায় গ্রেপ্তার করা হয়েছিল এবং তাকে কায়রোতে পাঠানো হয়েছিল যেখানে তার সাথে দুর্ব্যবহার করা হয়েছিল এবং শেষ পর্যন্ত তাকে পিটিয়ে হত্যা করা হয়েছিল। আশরাফ খলিলের হত্যাকাণ্ডে জড়িত আমিরদের কঠোর শাস্তি ও মৃত্যুদণ্ড দেওয়া হয়েছিল। লাজিন ও কারা সুনকুর পালিয়ে গিয়ে অদৃশ্য হয়ে যায়।
আশরাফ খলিলের মৃত্যুর পর আমিররা তার ৯ বছর বয়সী ভাই নাসির মুহাম্মদকে নতুন সুলতান হিসেবে কিতবুঘাকে সহ-সুলতান এবং শুজায়ীকে নতুন উজির হিসেবে বসানোর সিদ্ধান্ত নেন। কিন্তু আশরাফ খলিলের মৃত্যু কিছু সময়ের জন্য গোপন ছিল। আশরাফ মারা যাওয়ার সময় তার ভাই নাসির মুহাম্মদকে ভাইস-সুলতান এবং উত্তরাধিকারী ঘোষণা করা হয়েছিল। মিশর থেকে সিরিয়ার আমিরদের কাছে একটি বার্তা বলেছেন: "আমি আমার ভাই মালিকুন নাসির মুহাম্মদকে আমার ভাইসজারেন্ট এবং উত্তরাধিকারী হিসাবে নিযুক্ত করেছি যাতে আমি যখন শত্রুর সাথে যুদ্ধ করতে যাই তখন তিনি আমাকে প্রতিস্থাপন করেন"। সবকিছু নিয়ন্ত্রণে আসার সাথে সাথে আশরাফ খলিলের মৃত্যু মিসর ও সিরিয়ার জনসাধারণের কাছে প্রকাশিত হয়েছিল।
আশরাফ খলিল প্রায় তিন বছর দুই মাস শাসন করেছিলেন। তার দুই মেয়ে ছিল। আক্কার বিজয়ী হিসেবে স্মরণ করার পাশাপাশি, মুসলিম ইতিহাসবিদরা তাকে একজন বুদ্ধিমান সুলতান হিসেবে স্মরণ করেন, যিনি পড়া ও শেখার অনুরাগী ছিলেন।
মুদ্রা
মামলুক মুদ্রার ইতিহাসে আশরাফ খলিলের মুদ্রা ছিল অনন্য। তার মুদ্রায় নতুন ধরনের শিরোনাম খোদাই করা হয়েছিল, যার মধ্যে রয়েছে: সুলতানুল মালিকুল আশরাফ সালাহুদ্দিন নাসিরুল মিল্লাহ মুহাম্মাদিয়াহ মুহিউদ্দাওলাতুল আব্বাসিয়াহ (সুলতান রাজা আশরাফ সালাহুদ্দিন মুহাম্মদ জাতির প্রচারক এবং আব্বাসীয় খিলাফতের পুনরুজ্জীবিতকারী) এবং সুলতানুল মালিক আশরাফ সালাহুদুনিয়া ওয়াদ্দিন কাসিম আমিরুল মুমিনিন (সুলতান রাজা আশরাফ দুনিয়া এবং ধর্মের সংশোধনকারী কাসিম, মুমিনদের আমির), "আমিরুল মুমিনিন" আব্বাসীয় খলিফার উপাধি। আশরাফের মুদ্রায় তার পিতা কালাউনকেও উল্লেখ করা হয়েছিল: মাওলানা সুলতানুল মালিকুল মানসুর (আমাদের হিতৈষী সুলতান রাজা মানসুর)।
কাচেলি হ্রদ
কাচেলি হ্রদ হল একটি উচ্চ হ্রদ, যা পাকিস্তানের গিলগিট-বালতিস্তানের নগর জেলার মিয়াচার উপত্যকার কাচেলি মেডোজে অবস্থিত। দিরান ভূমিক্যাম্প থেকে খাড়াভাবে আরোহণ করে, কাচেলি হ্রদে পৌঁছাতে প্রায় দুই ঘন্টা সময় লাগে।
জ্যাকব ওরাম
জ্যাকব ডেভিড ফিলিপ ওরাম (Jacob David Philip Oram; জন্ম: ২৮ জুলাই, ১৯৭৮) মানাওয়াতু'র পালমারস্টোন নর্থ এলাকায় জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। বামহাতি ব্যাটসম্যান এবং ডানহাতি ফাস্ট-মিডিয়াম বোলার হিসেবে ক্রিকেট খেলায় অংশ নিয়ে থাকেন।
নিউজিল্যান্ডের পক্ষ হয়ে নিয়মিতভাবে ব্যাট ও বলে সমান পারদর্শিতা দেখিয়ে অল-রাউন্ডারের মর্যাদা উপভোগ করেছেন ‘বিগ জ্যাক’ ডাকনামে পরিচিত জ্যাকব ওরাম। মার্চ, ২০১৩ সালে আইসিসি প্লেয়ার র‌্যাঙ্কিং প্রথায় একদিনের আন্তর্জাতিক ক্রিকেটের অল-রাউন্ডার বিভাগে তিনি দশম স্থানে ছিলেন।
খেলোয়াড়ী জীবন
২৮ জানুয়ারি, ২০০৭ তারিখে একদিনের আন্তর্জাতিকে পার্থে অস্ট্রেলিয়ার বিপক্ষে মাত্র ৭২ বলে অপরাজিত ১০১* রান সংগ্রহ করেন। নিউজিল্যান্ডের ক্রিকেটের ইতিহাসে এটি ছিল সবচেয়ে দ্রুততম সময়ে সেঞ্চুরি করার কীর্তিগাঁথা। ব্রেন্ডন ম্যাককুলামের সাথে গড়া ঐ খেলায় ৬ষ্ঠ উইকেটে ১৩৭ রানের জুটিটিও সর্বোচ্চ রানের রেকর্ড ছিল যা পরের মাসেই ভেঙ্গে যায়।
২০০৭ সালের বিশ্বকাপ ক্রিকেট প্রতিযোগিতা শুরুর কিছুদিন পূর্বে তার বামহাতের অনামিকায় আঘাতপ্রাপ্তি ঘটে। তিনি বিশ্বকাপে খেলার ইচ্ছেও পোষণ করেছিলেন। পরবর্তীতে ওরাম কৌতুহলবশতঃ এ ইচ্ছে পোষণ করেছিলেন বলে জানান যা প্রতিযোগিতায় তার ঐকান্তিক আগ্রহ ও মনোবলের বহিঃপ্রকাশ ছিল মাত্র।
সাফল্যগাঁথা
২ সেপ্টেম্বর, ২০০৯ তারিখে কলম্বোতে অনুষ্ঠিত টুয়েন্টি২০ আন্তর্জাতিকে শ্রীলঙ্কার বিপক্ষে হ্যাট্রিক করেন। ঐদিন তার শিকারে পরিণত হয়েছিলেন অ্যাঞ্জেলো ম্যাথিউস, মালিঙ্গা বান্দারা এবং নুয়ান কুলাসেকারা।
২০১১ সালের বিশ্বকাপ ক্রিকেটে প্রতিযোগিতার সেরা ক্যাচ হিসেবে বিবেচিত হয় তার শূন্যে থেকে বল লুফে নেয়ার ঘটনাটি। মাঝ উইকেটের সীমানা থেকে নিশ্চিত ছয় রান রক্ষা করে ব্ল্যাক ক্যাপদেরকে শক্তিশালী দক্ষিণ আফ্রিকার জয়লাভ করা থেকে বিচ্যুত করেন ওরাম।
সম্মাননা
২০০৮ সালে ইংল্যান্ডের বিরুদ্ধে তার টেস্ট সেঞ্চুরির জন্য লর্ডস অনার্স বোর্ডে নাম অন্তর্ভুক্ত হয়। এছাড়াও তিনি বেশ কয়েকবার বিশ্বের ১নং অল-রাউন্ডার হিসেবে স্থান দখল করেছিলেন।
নাফাকা
thumb| নাফাকাহ (আরবি: نَفَقَة, বাংলা অর্থ: ব্যায় ) বা নাফাকা হ'ল ইসলামিক আইনী শর্ত যা বিবাহের সময় বা বিবাহবিচ্ছেদের পরে স্বামী তার স্ত্রীকে  যে অর্থ প্রদান করে।  একটি ইসলামী বিবাহ চুক্তির অধীনে, স্বামী তাদের বিবাহের সময় স্ত্রীর বাসস্থান, খাবার এবং পোশাকের জন্য অর্থ প্রদান করতে বাধ্য হয়।  বিবাহবিচ্ছেদের ক্ষেত্রে, তিন মাসের পরে এটি নির্ধারিত করে আদায় করতে হয়।  সামাজিক শ্রেণি এবং চুক্তির উপর নির্ভর করে, নাফাকা স্ত্রীর পরিবারের সদস্য বা চাকরদের জন্য অন্তর্ভুক্ত হতে পারে, যাতে তার সহকর্মীদের মাধ্যমে ভালো জীবনযাত্রার ব্যবস্থা করা যায়।এটি দেনমোহর বা মহর নয়
ক্যানিয়ন সিটি ডেইলি রেকর্ড
ক্যানিয়ন সিটি ডেইলি রেকর্ড কলোরাডোর ক্যানিয়ন সিটি নামক শহরে প্রকাশিত একটি দৈনিক পত্রিকা। এটি স্থানীয়, আঞ্চলিক, জাতীয় এবং বিশ্ব সংবাদ বহন করে। এটি মিডিয়ানিউজ গ্রুপের সহযোগী সংস্থা প্রেরি মাউন্টেন পাবলিশিংয়ের মালিকানাধীন, যারা ২০১১ সালে কাগজটি কিনেছিলেন।
ইতিহাস
ক্যানিয়ন সিটি ডেইলি রেকর্ড ১৯৭৮ সালে এড এবং রুথ লেহম্যান দ্বারা অর্জিত হয়েছিল, যারা এর আগে লংমন্ট টাইমস-কল (১৯৫৭) এবং লাভল্যান্ড রিপোর্টার-হেরাল্ড (১৯৬৭) কিনেছিলেন। লেহম্যান কমিউনিকেশন পরবর্তী প্রজন্মের লেহমান পরিবারের দ্বারা অব্যাহত ছিল। সংবাদপত্রের গোষ্ঠীটি প্রসারিত করা হয়েছিল এবং এরি রিভিউ, লাফায়েট নিউজ, লুইসভিল টাইমস এবং সুপিরিয়র অবজারভার একীভূত করে কলোরাডো হোমটাউন উইকলি করা হয়েছিল।
প্রেরি মাউন্টেন পাবলিকেশন ২০১১ সালে লিম্যান কমিউনিকেশন কিনেছিল।
হুয়েন ল্যাংলন
থাম্ব|হুয়েন ল্যাংলন হুয়েন ল্যাংলন মণিপুরের একটি ভারতীয় মার্শাল আর্ট। মাইটেই ভাষায় হুয়েনের অর্থ যুদ্ধ, ল্যাঙ্গলন বা ল্যাংলং এর অর্থ নেট, জ্ঞান বা শিল্প হতে পারে। হুয়েন ল্যাংলোন দুটি প্রধান উপাদান নিয়ে গঠিত: থাং-টা (সশস্ত্র যুদ্ধ) এবং শরিত সারক (নিরস্ত্র যুদ্ধ)। হুয়েন ল্যাংলনের প্রাথমিক অস্ত্র হ'ল থাং (তরোয়াল) এবং টা (বর্শা)। কাছ থেকে বা দূর থেকে নিক্ষেপ করার সময় বর্শাটি তার ক্ষেপণাস্ত্রহীন আকারে ব্যবহার করা যেতে পারে। অন্যান্য অস্ত্রের মধ্যে ঝাল এবং কুড়াল অন্তর্ভুক্ত। নিরস্ত্র যোদ্ধা হ্যান্ড স্ট্রাইক, কিক্স এবং গ্রপলিং (মুকনা) অন্তর্ভুক্ত করে। মণিপুরের সাংস্কৃতিক মিল এবং মায়ানমারের সাথে ভৌগোলিক সান্নিধ্যের কারণে হুয়েন ল্যাংলোন বার্মিজ বান্দো এবং বনশয়ের সাথে ঘনিষ্ঠভাবে জড়িত।
হুয়েন ল্যাংলনের থাং-টা দিকটি তিনটি উপায়ে অনুশীলন করা যেতে পারে: আচার, প্রদর্শন এবং লড়াই। প্রথম উপায়টি তান্ত্রিক অভ্যাসের সাথে সম্পর্কিত এবং প্রকৃতিতে সম্পূর্ণরূপে রীতিগত। দ্বিতীয় উপায়টিতে তরোয়াল এবং বর্শার নৃত্য জড়িত একটি দর্শনীয় অভিনয় রয়েছে। এই রুটিনগুলিকে প্রকৃত লড়াই পদ্ধতিতে রূপান্তর করা যায়। তৃতীয় উপায় হ'ল সত্য যুদ্ধের আবেদন।
থাং-টা কিছু যুদ্ধ-নৃত্যের সাথে একটি সংযোগ ভাগ করে দেয় এবং প্রায়শই নাচ এবং লড়াইয়ের রূপগুলির মধ্যে ঝাপসা করে, যেমন থাংকাইরল (তরোয়াল নাচ) এবং খোসারোল (বর্শার নৃত্য)। মণিপুরে প্রচলিত নৃত্যগুলি ঐতিহ্যগতভাবে মার্শাল আর্টিস্টদের দ্বারা শেষকৃত্যের জন্য বর্শা নৃত্য বা পবিত্র থেঙ্গু নৃত্য দ্বারা পরিবেশিত হয়েছিল। নৃত্যের তরোয়াল আন্দোলনগুলি হ'ল হয় সুরক্ষার প্রতীক বা দুষ্ট আত্মা থেকে রক্ষা পেতে।
ইতিহাস
হুয়েন ল্যাংলনের প্রাচীন ইতিহাসে যেগুলি আকাঙ্ক্ষিত হতে পারে সেগুলি স্তব এবং কিংবদন্তি থেকেই আসে। ফোকলোর হিউয়েন ল্যাংলন এবং এর সাথে সম্পর্কিত নৃত্যকে দেশীয় অ্যানিমিস্ট দেবতাদের সাথে সংযুক্ত করে। মণিপুর ছিল একটি উপত্যকা যা পার্শ্ববর্তী হিন্দু, বার্মিজ এবং চীন রাজ্যগুলি থেকে পাহাড় দ্বারা সুরক্ষিত ছিল। পাহাড়ের উপজাতিগণ সাতটি সম্পর্কিত বংশে বিভক্ত ছিল, যাকে ইয়াক, সালাই বা পানা নামে পরিচিত। এগুলি হ'ল মঙ্গং, লুয়াং, খুমান, অ্যাঙ্গোম, মাইরাং, খাবা-নানবা এবং সরং লাইশ্যাংথেম। একক একীভূত মাইতেই সম্প্রদায়ের মধ্যে তাদের সংহত হওয়ার আগে, এই গোষ্ঠীগুলির প্রত্যেকটি পৃথক রাজত্বকে শাসন করেছিল যা তারা একে অপরের মধ্যে লড়াই করেছিল।
মাইনিডু পামেহিবা (১৭০৯-১৭৪৮ খ্রিস্টাব্দ) মণিপুরের অন্যতম সেরা রাজা হিসাবে বিবেচিত। তিনি ললআপ সিস্টেমটি আপগ্রেড করেছিলেন এবং ১৬ বছরের উপরে প্রত্যেক পুরুষের দায়িত্ব পালন করেন যে ৪০ দিনের মধ্যে ১০ বছর রাষ্ট্রের সেবা করবেন। সুতরাং প্রতিটি ব্যক্তি তাদের প্রশিক্ষণের অংশ হিসাবে মার্শাল আর্ট সহ বছরে প্রায় ৯০ দিন রাষ্ট্রের সেবা করে। সুতরাং মণিপুরের সত্যিকারের স্থায়ী সেনাবাহিনী ছিল না এবং সুরক্ষার জন্য পৃথক যোদ্ধাদের উপর নির্ভর করত। পামেহিবার সামরিক উন্নয়নের ফলস্বরূপ। তাঁর যোদ্ধারা ত্রিপুরা এবং আওয়ারের বার্মিজ রাজ্যের বিরুদ্ধে লড়াই করেছিল এবং মাইতেয়ের শাসনকে কাছার পর্যন্ত প্রসারিত করেছিল। চাঁই-তারে খুতকপা বা সাত বছরের ধ্বংসযজ্ঞের সমাপ্তি ঘটে, ১৮ এবং ১৯ শতকে বর্মিদের সাথে দ্বন্দ্ব অব্যাহত ছিল। যেহেতু মিস্ত্রিগুলি ব্যাপকভাবে উপলব্ধ ছিল না, তরোয়াল এবং বর্শা বার্মিজ এবং মাইতেই উভয় সেনাবাহিনীর প্রাথমিক অস্ত্র ছিল।
১৮৯১ সাল থেকে ১৯৪৭ পর্যন্ত ব্রিটিশ উপনিবেশবাদীরা সামরিক কলা, অস্ত্র ধারণ, মৃত্যুর দ্বন্দ্ব এবং ভারতের আদিবাসীদের মধ্যে অন্যান্য সহিংস রীতিনীতি নিষিদ্ধ করেছিল। অঞ্চলটির বিচ্ছিন্নতার কারণে নিষেধাজ্ঞা কার্যকর করা কিছুটা কঠিন ছিল। বিশেষত প্রতিবেশী নাগা মানুষেরা বেঁচে থাকার স্মৃতিতে মাথাব্যথা অনুশীলন করেছে। তা সত্ত্বেও, আধুনিকায়ন ও খ্রিস্টধর্ম গ্রহণের ফলে বেশিরভাগ স্থানীয় সংস্কৃতি নিহত হয়েছিল, বিশেষত দ্বিতীয় বিশ্বযুদ্ধের পরে। হুয়েন ল্যাঙ্গলনের ধ্যানমূলক অনুশীলনগুলি ভারত স্বাধীনতা অর্জনের আগে প্রায় হারিয়ে গিয়েছিল। আজ এটি মাইটেই মার্শাল আর্টের সবচেয়ে জনপ্রিয়, পুরুষ এবং মহিলা দ্বারা অনুশীলিত। এটি প্রায়শই সাংস্কৃতিক প্রোগ্রামগুলিতে বিক্ষোভের মাধ্যমে দেখা যায়।
বৃহত্তম প্রশিক্ষণ স্কুল হুয়েন ল্যাংলন থাং-টা একাডেমি যা সাংস্কৃতিক অনুষ্ঠানগুলিতে বিক্ষোভ প্রদর্শন করে।
কোকেয়ারা
কোকেয়ারা (বৈজ্ঞানিক নাম: Abisara fylla (Westwood)) যার মূল শরীর গাঢ় খয়েরি বর্ণের এবং ডানা দুটিতে হালকা হলুদ রঙের পটি দেখা যায়। এরা মাঝারি আকৃতির প্রজাপতি। এরা রিওডিনিডি পরিবার এবং রিওডিনিনি উপগোত্রের সদস্য।
আকার
কোকেয়ারার প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।
বিস্তার
এরা ঘন অরণ্য পছন্দ করে। হিমালয় এর ৬৬০০ ফুট উচ্চতা পর্যন্ত কোকেয়ারাদের বিস্তার । নেপাল , মায়ানমার এবং পশ্চিম চীন এর কিছু অংশেও এদের দেখতে পাওয়া যায়।
বর্ণনা
এদের সামনের ডানার সামনের দিকের মাঝামাঝি অর্থাৎ ৪ নম্বর ভেন থেকে ভূমিকোন অবধি আড়াআড়ি ভাবে একটা হলুদ পটি দেখা যায়। ডানার শীর্ষে এবং শীর্ষ থেকে একটু ভিতর দিকে দু’একটা ছোট ছোট বিন্দু দেখা যায়। পিছনের ডানার শীর্ষে দুটো মাঝারি মাপের কালো তিলক দেখা যায়। এই তিলক দুটির নীচ থেকে ভূমিকোণ পর্যন্ত অনেকগুলি ছোট ছোট বিন্দু দেখা যায়। এই তিলক এবং বিন্দুগুলিকে ঘিরে সাদা দাগ দেখা যায়।
আচরণ
এরা খুব দ্রুত গতিতে উড়তে পারে। এরা ওড়ার সময় ছোট ছোট ঝাঁকি দিয়ে উড়তে থাকে এবং কখনই একনাগাড়ে একটানা উড়ান দেয় না। এরা পাহাড়ের পাদদেশের বন এবং ছায়া অঞ্চল পছন্দ করে। সাধারণত কোকেয়ারাকে পাখীদের বিষ্ঠা অথবা পচা পাকা ফল খেতে দেখা যায় এবং যখন এরা বসে তখন ডানা দুটি সবসময় অর্ধেক খুলে বসে থাকে।
আহার্য উদ্ভিদ
এই শূককীট (Maesa chisia) গাছের কচি পাতার রসালো অংশ আহার করে।
গাম্বিয়া–বাংলাদেশ সম্পর্ক
গাম্বিয়া–বাংলাদেশ সম্পর্ক হল গাম্বিয়া ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
সহযোগিতামূলক সম্পর্ক
খাদ্যে স্বয়ংসম্পূর্ণতা অর্জনের লক্ষ্যে গাম্বিয়া বাংলাদেশের কাছে কৃষিখাতে সহযোগিতা কামনা করেছে। স্বাস্থ্যখাতে সহযোগিতার জন্যেও গাম্বিয়া বাংলাদেশের কাছে সহযোগিতা চেয়েছে। বাংলাদেশ থেকে দক্ষ চিকিৎসক, নার্স নেওয়ার ব্যাপারেও তারা আগ্রহী। বাংলাদেশে এই সকল খাতে বাংলাদেশ গাম্বিয়াকে সহযোগিতা করার ব্যাপারে সম্মত হয়েছে। ঔষধ, কৃষি (বিশেষহত ধান ও তুলা), শিক্ষা এবং নারীর ক্ষমতায়ন প্রভৃতি ক্ষেত্রে একটি প্রকৃত অবকাঠামো গঠনের ব্যাপারে দুই দেশই সম্মত হয়েছে। ২০১৪ সালে ঢাকায় আনুষ্ঠানিক সফরে এসে গাম্বিয়ার শিল্প, বাণিজ্য, আঞ্চলিক একত্রীকরণ এবং কর্মব্যবস্থাপনা মন্ত্রী আবদুলিয়া জোব দেশটির সামাজিক ও অর্থনৈতিক উন্নয়নের ব্যাপারে বাংলাদেশের সহযোগিতা প্রত্যাশা করেন বলে জানান। গাম্বিয়া ও বাংলাদেশের সঙ্গে দ্বিপাক্ষিক সম্পর্ক থাকায় রোহিঙ্গা সমস্যা সমাধানে বাংলাদেশের সহযোগিতায় মিয়ানমারের বিরুদ্ধে রোহিঙ্গা জনগোষ্ঠিকে গণহত্যার অভিযোগ ও যুদ্ধাপরাধ এবং মানবতা বিরোধী অপরাধ করায় আন্তর্জাতিক আদালতে মামলা দায়ের করেছে।
মাইক্রোনেশিয়া
thumb|right|350px|মাইক্রোনেশিয়ার অবস্থান
মাইক্রোনেশিয়া (প্রাচীন গ্রিক μικρος মিক্রোস "ছোট" ও νησος ন্যাসোস "দ্বীপ" থেকে) প্রশান্ত মহাসাগরের একটি অঞ্চল। এর পশ্চিমে ফিলিপাইন, দক্ষিণ-পশ্চিমে ইন্দোনেশিয়া, দক্ষিণে পাপুয়া নিউগিনি ও মেলানেশিয়া, এবং দক্ষিণ-পূর্বে পলিনেশিয়া অবস্থিত। মাইক্রোনেশিয়া রাজনৈতিকভাবে অনেকগুলি সর্বভৌম দেশে বিভক্ত ।এই অঞ্চলে প্রায় ২১০০ দ্বীপ রয়েছে যার সর্বমোট আয়তন প্রায় ২৭০০ বর্গকিলোমিটার ।এই অঞ্চলের সবচেয়ে বড় দ্বীপ গূয়াম যার আয়তন প্রায় ৫৮২ বর্গকিলোমিটার ।
ভৌগোলিক ইতিহাস
রাজনৈতিকভাবে মাইক্রোনেশিয়া আটটি অঞ্চলে বিভক্ত:
বহিঃসংযোগ
Maykronisya Mikronesien
খাজা আরিফুদ্দীন
খাজা আরিফুদ্দীন, (Khaja Arifuddin); হলেন জামায়াতে ইসলামী হিন্দ, অন্ধ্রপ্রদেশের আমীর-ই-হকের (জোনাল সভাপতি) এবং উড়িষ্যায় ২০১১-২০১৫ মেয়াদের জন্য নির্বাচিত হন।। তিনি হলেন অন্ধ্রপ্রদেশের জোনের ভারতের ইসলামী ছাত্র সংগঠন স্টুডেন্টস ইসলামিক অরগানাইজেশন অব ইন্ডিয়া এর পৃষ্ঠপোষক। এছাড়াও তিনি এসআইপি জোনের জোনাল প্রেসিডেন্ট ছিলেন।
কোষারাণীগঞ্জ ইউনিয়ন
কোষারাণীগঞ্জ ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯০.৮৩ কিমি২ (৩৫.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৯৩৪ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৮টি।
প্রকাশী তোমর
প্রকাশী তোমর (জন্ম ১লা জানুয়ারী ১৯৩৭) উত্তর প্রদেশের বাগপত জেলার জোহরি গ্রামের একজন ভারতীয় শার্প শুটার। তিনি বিশ্বের বয়স্কতম লক্ষ্যভেদীদের একজন। শ্যুটিং জগতে তিনি একজন আদর্শ।
ব্যক্তিগত জীবন
প্রকাশী তোমর জয় সিংকে বিয়ে করেছিলেন, এবং তাঁদের মেয়ে, সীমা তোমর, একজন আন্তর্জাতিক শ্যুটার। তিনি চন্দ্র তোমরের ননদ। তাঁর নাতনী, রুবি, পাঞ্জাব পুলিশে একজন ইন্সপেক্টর হিসেবে কর্মরত। তাঁর দ্বিতীয় কন্যা, রেখা, একজন শ্যুটার হিসেবে অবসর নিয়েছেন। তিনি নিজের পরিবারের সাথে জোহরি গ্রামে থাকেন এবং তাঁর আটটি সন্তান ও বিশজন নাতি-নাতনি রয়েছে।
কর্মজীবন
তাঁর খেলোয়াড় জীবন শুরু হয় ১৯৯৯ সালে, ৬২ বছর বয়সে। তাঁর মেয়ে, সীমা তোমর, জোহরি রাইফেল ক্লাবে যোগ দিয়েছিলেন, কিন্তু একা যেতে ইতস্তত করছিলেন। তোমর তাঁকে উৎসাহ দিতে একাডেমিতে সঙ্গে যাওয়ার সিদ্ধান্ত নেন। একাডেমিতে, সীমাকে কীভাবে বন্দুক ধরতে হয় তা দেখানোর সময় তিনি দক্ষতার সাথে লক্ষ্যবস্তুতে গুলি করলে প্রশিক্ষক ফারুক পাঠান এবং অন্যরা হতবাক হয়ে যান। পাঠান তাঁকে একাডেমিতে যোগদানের পরামর্শ দেন এবং এরপর থেকে তিনি ২৫টিরও বেশি জাতীয় ও আন্তর্জাতিক চ্যাম্পিয়নশিপ জিতেছেন।
দুই বছরের প্রশিক্ষণের পর, তিনি একটি প্রতিযোগিতায় প্রবেশ করেন যেখানে তাঁকে দিল্লি পুলিশের ডেপুটি ইন্সপেক্টর জেনারেল (ডিআইজি) ধিরাজ সিংয়ের বিরুদ্ধে প্রতিদ্বন্দ্বিতা করতে হয়েছিল। তোমর প্রতিযোগিতায় জিতেছিলেন কিন্তু ডিআইজি তাঁর সাথে ছবি তুলতে অস্বীকার করেছিলেন। ডিআইজি মন্তব্য করেছিলেন: "কী ছবি, আমি একজন মহিলার দ্বারা অপমানিত হয়েছি।"
অর্জন
তাঁর খেলোয়াড় জীবনে, তিনি সামাজিক সম্মান এবং তৎকালীন ভারতের রাষ্ট্রপতি প্রণব মুখার্জি প্রদত্ত নারী শক্তি পুরস্কার ছাড়াও অনেক পুরস্কার, পদক এবং ট্রফি পেয়েছিলেন। তোমরকে #১০০উইমেন_অ্যাচিভার্স ইন ইণ্ডিয়া প্রচারণায় নির্বাচিত করা হয়েছিল। যে সব মহিলা তাঁদের সম্প্রদায় এবং জাতি গঠনে অবদান রেখেছেন এমন মহিলাদের সম্পর্কে ফেসবুকের সহযোগিতায় এই প্রচারণা শুরু হয়েছিল। তোমরকে ২০১৬ সালের ২২ জানুয়ারি তারিখে রাষ্ট্রপতি ভবনে রাষ্ট্রপতি প্রণব মুখোপাধ্যায় দ্বারা সংবর্ধিত করা হয়েছিল। এছাড়াও তিনি ২০১৭ সালে মহিলা ও শিশু উন্নয়ন মন্ত্রক কর্তৃক আইকন লেডি পুরস্কারে ভূষিত হন।
বরুণ আরন
বরুণ রেমন্ড আরন (জন্ম: ২৯ অক্টোবর, ১৯৮৯) জামশেদপুর এলাকায় জন্মগ্রহণকারী ভারতীয় আন্তর্জাতিক ক্রিকেটার। ডানহাতি ফাস্ট বোলাররূপে ভারত ক্রিকেট দলে খেলছেন।
মারি-জোসে তা লু
গোনজি মারি জোসে দোমিনিক তা লু (Gonezie Marie Josée Dominique Ta Lou, জন্ম ১৮ই নভেম্বর, ১৯৮৮) একজন কোত দিভোয়ারীয় ক্রীড়াবিদ যিনি ক্ষিপ্রগতির দৌড়বিদ হিসেবে দেশের প্রতিনিধিত্ব করেন। তিনি ২০১৬ সালে সিডনি অলিম্পিক ক্রীড়া প্রতিযোগিতাতে মহিলাদের ১০০ মিটার ও ২০০ মিটার দৌড় প্রতিযোগিতাগুলিতে ৪র্থ স্থান অর্জন করেন। ২০১৭ সালের বিশ্ব অ্যাথলেটিক্স শিরোপাতে মহিলাদের ১০০ মিটার ও ২০০ মিটার দৌড়ে রৌপ্য পদক (বিশ্বের ২য় সেরা স্থান) অর্জন করেন। ২০২১ সালে তিনি ১০.৭৮ সেকেন্ড সময়ে ১০০ মিটার দৌড় শেষ করে আফ্রিকা মহাদেশের ইতিহাসের সেরা সময়টি অর্জন করেন (ম্যুরিয়েল আউরে-র সাথে যৌথভাবে)। ২০২২ সালে তিনি ১০০ মিটার দৌড়ে ব্যক্তিগত সেরা সময় (ও আফ্রিকান নারীর সেরা সময়) ১০.৭২ সেকেন্ডে উন্নীত করেন।